ලංගම බස්රථ සඳහා අඩු මිලට ඛනිජ තෙල් නීතිගත සංස්ථාවෙන් ඉන්ධන ලබා ගැනීමට අවශ්‍ය පියවර ගැනීමට කැබිනට් මණ්ඩලය‍ට යෝජනාවක් ඉදිරිපත් කරන බව ප්‍රවාහන ඇමැති කුමාර වෙල්ගම මහතා ඊයේ (10) පාර්ලිමේන්තුවේදී කීවේය.එයාර් ලංකා සංමාගමට මෙන් ලංගමටත් ඛනිජ තෙල් සංස්ථාවෙන් සහන මිලට තෙල් ලබා ගැනීමට පියවර නොගන්නේ මන්දැයි කොළඹ දිස්ත්‍රික් මන්ත්‍රී රවී කරුණානායක මහතා ඇසූ ප්‍රශ්නයකට පිළිතුරු දෙමින් එසේ කී ඇමැති වෙල්ගම මහතා පැය විසි හතරක කාලය පුරා ලංගම බස් ධාවනය කිරීමට ඇති හැකියාව පිළිබඳ සොයා බලා සැලකිල්ලට ගන්නා බවද කීය.මේ යෝජනාවන් කරුණානයක මහතාගේ අදහසක් ලෙස හැකි ඉක්මනින් ඇමැති මණ්ඩලයට ඉදිරිපත් කරන බව කී වෙල්ගම මහතා ලංගමය සතු වේරහැර කහගොල් වැනි විශාල වැඩපොළවල් පසුගිය එජාප ආණ්ඩු සමයේ කුණු කොල්ලයට විකුණා දැමු නිසා ලංගමය පාඩු ලැබීමට එක් හේතුවක් බවද කීය.